WhatsApp, Instagram and Facebook down: ജനപ്രിയ ആപ്പുകള് നിശ്ചലം പ്രശ്നം പരിഹരിക്കുകയണെന്ന് ഫേസ്ബുക്ക് WhatsApp, Instagram and Facebook down: വാട്സ്ആപ്പ്, ഫേസ്ബുക്ക്, ഇന്സ്റ്റഗ്രാം തുടങ്ങിയ ജനപ്രിയ ആപ്പുകള് നിശ്ചലമായത് പരിഹരിക്കാന് ശ്രമിക്കുകയാണെന്ന് മാതൃ കമ്ബനിയായ ഫേസ്ബുക്ക്. ചില ഉപയോക്താക്കള്ക്ക് ആപ്പ് ലഭിക്കാത്തത് ശ്രദ്ധയില്പ്പെട്ടിട്ടുണ്ടെന്നും സാധാരണ നിലയിലേക്ക് എത്തിക്കാന് ശ്രമിക്കുകയാണെന്നും ഫേസ്ബുക്ക് ട്വിറ്ററിലൂടെ അറിയിച്ചു. ഞങ്ങളുടെ ആപ്പുകളും ഉല്പ്പന്നങ്ങളും ആക്സസ് ചെയ്യുന്നതില് ചില ആളുകള്ക്ക് ബുദ്ധിമുട്ടുണ്ടെന്ന് ഞങ്ങള്ക്കറിയാം. കഴിയുന്നത്ര വേഗത്തില് കാര്യങ്ങള് സാധാരണ നിലയിലാക്കാന് ഞങ്ങള് പ്രവര്ത്തിക്കുകയാണ്, എന്തെങ്കിലും അസൗകര്യമുണ്ടായിട്ടുണ്ടെങ്കില് ക്ഷമ ചോദിക്കുന്നു. ഫേസ്ബുക്ക് ഔദ്യോഗിക ട്വിറ്റര് അക്കൗണ്ടില് കുറിച്ചു. വാട്സ്ആപ്പിന്റെ ഔദ്യോഗിക ട്വിറ്റര് അക്കൗണ്ടിലും ഇത് സംബന്ധിച്ച പ്രതികരണം വന്നിട്ടുണ്ട്. പ്രശ്നം പരിഹരിച്ച ശേഷം അറിയിക്കാമെന്നും ട്വിറ്റര് പോസ്റ്റിലൂടെ വാട്സ്ആപ്പ് അറിയിച്ചിട്ടുണ്ട്. ഇന്ത്യന് സമയം രാത്രി 9:15 ഓടെയാണ് മൂന്ന്ആപ്പുകളും പ്രവര്ത്തനരഹിതമായത്. വാട്സ്ആപ്പ് പ്രവര്ത്തനരഹിതമായതായുള്ള പരാതികളില് പെട്ടെന്ന് വര്ദ്ധനവ് ഉണ്ടായതായി ഡൗണ് ഡിറ്റക്ടര് റിപ്പോര്ട്ട് ചെയ്തു. സന്ദേശങ്ങള് അയയ്ക്കാനോ സ്വീകരിക്കാനോ കഴിയുന്നില്ല, ലോഗിന് ചെയ്യാനോ ഫീഡ് പുതുക്കാനോ നേരിട്ടുള്ള സന്ദേശങ്ങള് ഡിഎം അയയ്ക്കാനോ കഴിയുന്നില്ല തുടങ്ങിയ പരാതികളാണ് ലഭിക്കുന്നത്. WhatsApp, Facebook, Instagram down for many users: വാട്സ്ആപ്പ് ഫേസ്ബുക്ക് ഇന്സ്റ്റഗ്രാം സേവനങ്ങള് തടസപ്പെട്ടു